ปธน.บารัค โอบามา กำลังจะไปเยือนกานา ในฐานะประธานาธิบดีเป็นครั้งแรก
หลังจากไปเยือนรัสเซีย และอิตาลีในสัปดาห์นี้ ประธานาธิบดีสหรัฐ บารัค โอบามา จะไปเยือนกานา ประเทศแถบตอนใต้ทะเลทรายซาฮาราเป็นครั้งแรก ในฐา
ประเทศกานา กำลังเตรียมต้อนรับการเยือนของประธานาธิบดีสหรัฐตามถนนหนทางมีแผ่นป้ายขนาดใหญ่ เขียนข้อความยินดีต้อนรับประธานาธิบดี และสุภาพสตรีหมายเลขหนึ่งของสหรัฐบางป้ายแสดงภาพประธานาธิบดีบารัค โอบามาคู่กับประธานาธิบดี JohnAtta-Mills ผู้มีชัยชนะเหนือพรรครัฐบาลอย่างหวุดหวิดในการเลือกตั้งเมื่อต้นปี ชาวกานาในกรุงอัคคราบางคนเห็นว่าการที่ประธานาธิบดีของสหรัฐ ซึ่งเป็นคนผิวดำคนแรกมาเยือนกานาเป็นประเทศแรก ในบริเวณตอนใต้ของทะเลทรายซาฮารานั้นสะท้อนถึงวุฒิภาวะทางการเมืองของกานา ซึ่งปฏิบัติตามขั้นตอนต่างๆ ของการเลือกตั้งขณะที่ประเทศอื่นๆ ในแถบนี้ยังมักต่อสู้ช่วงชิงอำนาจกันทั้งก่อน และหลังการเลือกตั้งบางคนเห็นว่าการเยือนของประธานาธิบดีโอบามา จะช่วยให้ฝ่ายต่างๆให้ความสนใจในความมีเสถียรภาพของกานาและอยากให้การเยือนนี้โน้มนำให้นักลงทุนมาลงทุนในกานาให้มากขึ้นเพื่อว่าเยาวชนกานาจะได้มีงานทำ และกานาจะได้พัฒนาก้าวหน้าเมือนประเทศอื่นๆ ตอนนี้ประธานาธิบดีโอบามา ก็ช่วยธุรกิจบางส่วนในกรุงอัคคราบ้างแล้วอย่างร้านขายของที่ศูนย์การค้าเริ่มนำเสื้อยืดที่มีรูปภาพ หรือชื่อประธานาธิบดีโอบามาออกมาขายบางร้านมีเสื้อยืดแบบนี้ขายตั้งแต่นายโอบามา ยังไม่ได้รับเลือกตั้งเป็นประธานาธิบดีด้วยซ้ำ ชาวกรุงอัคคราหลายคนแสดงความหวังว่าการเยือนกานาของประธานาธิบดีโอบามา จะช่วยเกื้อหนุนสถานภาพของกานาในอัฟริกา ในฐานะที่เป็นประเทศประชาธิปไตยที่เปิดเสรีและมีความมั่นคงเป็นแบบอย่างสำหรับประเทศอื่นๆ ในอัฟริกา ประธานาธิบดีโอบามากล่าวว่า การเยือนกานานั้นจะเป็นการเน้นถึงผลสำเร็จของประเทศที่มีการปกครองดี มีผู้นำที่รับผิดชอบและมีสถาบันต่างๆ ที่เข้มแข็ง